Diari Oficial de la Generalitat Valenciana


Sumari del DOGV 3302, del 06-08-1998 (1998/5976)

ORDRE de 23 de juny de 1998, de la Conselleria de Presidència, per la qual s'homologa la modificació dels estatuts de la Mancomunitat de Municipis del Rincón de Ademuz.
------------------------------------------------------------------------------------------------------------------------------------------------------------------------

### Dades del document

Número de DOGV
:   3302

Data del DOGV
:   06-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5976


Data del document
:   23-06-1998

Organisme emissor
:   Conselleria de Presidència

Tipus de document
:   Ordre

ORDRE de 23 de juny de 1998, de la Conselleria de Presidència, per la qual s'homologa la modificació dels estatuts de la Mancomunitat de Municipis del Rincón de Ademuz. [1998/5976]
  
Els plens dels ajuntaments d'Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca, van acordar la modificació dels estatuts de la Mancomunitat.
  
Remesos l'expedient tramitat i els Estatuts aprovats a aquesta Conselleria, no s'hi adverteix cap infracció de l'ordenament jurídic, ni menyscabament de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb allò que s'ha disposat en el Reial Decret 695/1979 de 13 de febrer, de Transferències, en relació amb el Decret de la Presidència de la Generalitat Valenciana 10/1985, de 21 de juny, i el Decret 30/1997, de 26 de febrer,
  
ORDENE
  
Article únic
  
S'homologa la modificació dels estatuts de la Mancomunitat de Municipis Rincón de Ademuz, en haver-se acreditat en l'expedient la legalitat de les actuacions.
  
València, 23 de juny de 1998
  
El conseller de Presidència
  
JOSÉ JOAQUÍN RIPOLL SERRANO
  
ESTATUTS DE LA MANCOMUNITAT DE MUNICIPIS
  
RINCÓN DE ADEMUZ
  
Article 1
  
1. Les entitats locals d'Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca, totes pertanyents a la província de València, a l'empara d'allò que s'ha disposat en l'ordenament jurídic vigent, acorden constituir-se en mancomunitat voluntària d'entitats locals per a l'organització i prestació en forma mancomunada de les obres, serveis o activitats de la seua competència, que s'inclouen en els presentes Estatuts.
  
2. La Mancomunitat tindrà personalitat i capacitat jurídica per al compliment dels seus fins específics.
  
Article 2
  
La Mancomunitat que es constitueix es denominarà Rincón de Ademuz.
  
La seu de la Mancomunitat s'ubicarà en el municipi de Casas Altas, segons acord de ple de 21 de juliol de 1997, una vegada construït l'edifici en el carrer Diputación núm. 28. Provisionalment, s'ubicarà en l'Ajuntament d'aquest municipi fins a la construcció de l'edifici de la seu.
  
Article 3
  
1. Els fins de la Mancomunitat són el desenvolupament integral de la comarca:
  
a) Promoció d'activitats agropecuàries i cooperativistes.
  
b) Promoció d'activitats turístiques.
  
c) Promoció d'activitats industrials i mercantils.
  
d) Promoció d'activitats culturals, esportives i educatives.
  
e) Millores en la salubritat, higienes i medi ambient.
  
f) Millores en programes de serveis socials, amb la creació d'un servei d'ajuda a domicili.
  
g) Millora de les vies de comunicació entre les poblacions.
  
h) Establir un parc de maquinària per al manteniment dels camins rurals.
  
i) Gestió urbanística en general.
  
j) Bancs de dades i gestió mecànica administrativa.
  
k) Gestió tributària.
  
l) Coordinació de brigades forestals-extinció d'incendis.
  
m) Col·laboració amb l'Estat, la comunitat autònoma i la diputació provincial, per a realitzar serveis en relació amb els fins de la Mancomunitat.
  
n) Així com aquells altres serveis inclosos en l'àmbit de la competència municipal, segons els termes de la legislació de l'Estat i de la comunitat autònoma en cada moment vigent.
  
2. Per a l'assumpció de nous serveis caldrà la conformitat de totes les entitats mancomunades interessades per acord del ple d'aquestes per majoria absoluta.
  
3. La Mancomunitat estudiarà aquestes peticions i en resoldrà sobre la viabilitat.
  
4. La prestació i l'explotació dels serveis podrà realitzar-la la Mancomunitat conforme a qualsevol de les formes previstes en l'ordenament jurídic vigent.
  
5. La prestació dels fins enumerats en el paràgraf 1 d'aquest article suposa la subrogació per part de la Mancomunitat en la titularitat del servei, i li correspondrà, per tant, la gestió integral d'aquest, així com tot el referent a la imposició i l'ordenació de la taxa que poguera imposar-se.
  
Article 4
  
La Mancomunitat, com a entitat local reconeguda per la Llei, exercirà quantes potestats siguen conferides per la legislació vigent que afecte les entitats d'aquestes característiques per al compliment dels seus fins.
  
Article 5
  
1. Els òrgans de govern de la Mancomunitat seran representatius dels ajuntaments mancomunats.
  
2. Els òrgans de govern són:
  
a) el ple de la Mancomunitat.
  
b) el president.
  
c) el vicepresident o vicepresidents, si s'escau.
  
3. Podrà igualment crear-se quantes comissions informatives es requerisquen, tenint en compte el nombre de serveis que la Mancomunitat preste.
  
Article 6
  
1. El ple de la Mancomunitat estarà integrat pels vocals representants de les entitats mancomunades, elegits pels seus respectius plens, d'acord amb la següent proporció:
  
Ademuz: 1 representant 5 vots
  
Casas Altas: 1 representant 1 vots
  
Casas Bajas: 1 representant 2 vots
  
Castielfabib: 1 representant 3 vots
  
Puebla de San Miguel: 1 representant 1 vots
  
Torrebaja: 1 representant 2 vots
  
Vallanca: 1 representant 2 vots
  
2. Els vocals de cada entitat mancomunada seran elegits pels respectius plens per majoria absoluta d'entre els components de la Corporació. Si realitzada la votació no s'aconseguira aquesta majoria, es procedirà a una nova votació vint-i-quatre hores després. En el cas de no obtenir-se el quòrum necessari, quedaran elegits aquells que hagen obtingut la majoria simple dels vots emesos. En el supòsit d'igualtat de vots, serà elegit el de major edat.
  
3. Igualment, els plens designaran un vocal substitut que assistirà a les convocatòries de la Mancomunitat, quan no puga fer-ho el designat com a representant.
  
4. El mandat dels vocals coincideix necessàriament amb el càrrec de regidors en les seues respectives corporacions, i aquestes corporacions podran destituir-los dels seus càrrecs de vocals de la Mancomunitat.
  
Article 7
  
1. Després de la celebració d'eleccions locals i dins del termini previst per la Llei per a la designació de representants en òrgans col·legiats, les entitats locals hauran de nomenar el vocal o vocals representants seus a la Mancomunitat, i s'haurà de comunicar el resultat d'aquesta.
  
2. Fins a la data de constitució del nou Ple, actuarà en funcions l'anterior i el seu president.
  
3. Transcorregut el termini per a la designació dels vocals per les entitats i dins dels deu dies següents es constituirà el nou ple de la Mancomunitat i es designarà el president.
  
4. Durant el període a què es refereix el paràgraf 2, només es podrà dur a terme l'ordinària de la Mancomunitat.
  
Article 8
  
Correspon al ple de la Mancomunitat:
  
a) Aprovar el pressupost.
  
b) Aprovar la plantilla de personal.
  
c) Exercir accions en defensa de la Mancomunitat, oposar-se en assumptes litigiosos que aquesta siga demandada i entaular tota classe de recursos en assumptes de qualsevol classe, grau o jurisdicció.
  
d) Proposar la modificació o reforma dels Estatuts.
  
e) Aprovar, revisar, adquirir i alienar el patrimoni de la Mancomunitat.
  
f) Aprovació D'ordenances, censures de comptes, reconeixement de crèdits, operacions de crèdits- concessió de quitacions i esperes, i qualsevol classe de compromisos econòmics.
  
g) Aprovar els plans i projectes necessaris per a l'establiment, desenvolupament i gestió de les obres, serveis o activitats previstes com a fins de la Mancomunitat.
  
h) Admissió i separació de membres de la Mancomunitat.
  
i) Establiment de mèrits per als concursos de funcionaris d'habilitació nacional.
  
j) Aprovació de les bases que regiran les proves d'accés a la funció publica de la Mancomunitat.
  
k) Determinar la forma de gestionar els serveis.
  
l) la incorporació dels fins previstos en l'article 3 no prestats inicialment.
  
m) totes quantes la legislació atribueix al ple dels ajuntaments per al compliment dels seus fins.
  
Article 9
  
1. El president de la Mancomunitat serà elegit pel ple de la Mancomunitat, entre els seus membres, per majoria absoluta. El seu mandat serà de quatre anys o quan acabe la legislatura.
  
2. Podran ser candidats a la Presidència tots i cadascun dels vocals que componen el ple.
  
3. Si cap candidat no obté majoria absoluta en la primera votació, se celebrarà mitja hora després una segona votació. Si en aquesta votació no hi ha majoria absoluta, es resoldrà comptant a raó d'un vot per municipi.
  
4. Per a la destitució del president se seguirà el mateix procediment que l'establit en la legislació vigent per a la destitució de l'alcalde.
  
Article 10
  
El president designarà un o diversos vicepresidents, en nombre màxim de dos, que el substituiran per l'ordre del seu nomenament en cas d'absència, vacant o malaltia.
  
Article 11
  
1. Corresponen al president de la Mancomunitat les següents competències:
  
a) Dirigir el govern i l'administració de la Mancomunitat.
  
b) Convocar, presidir i alçar les sessions del ple, de la Comissió de Govern i de qualssevol uns altres òrgans de la Mancomunitat.
  
c) Dirigir, inspeccionar i impulsar els serveis, obres i activitats de la Mancomunitat.
  
d) Ordenar pagaments, retre comptes i administrar els fons i béns de la Mancomunitat.
  
e) Retre anualment els comptes d'administració del Patrimoni.
  
f) Disposar despeses dins dels límits de la seua competència.
  
g) Exercir la Direcció de personal de la Mancomunitat.
  
h) Formular pels tècnics corresponents el projecte de Pressupost de la Mancomunitat.
  
i) Contractar obres, serveis i subministraments, sempre que la seua quantia no excedisca del cinc per cent dels recursos ordinaris del Pressupost, ni del cinquanta per cent del límit general aplicable a la contractació directa, d'acord amb el procediment legalment establit.
  
j) Tenir la representació de la Mancomunitat en tota classe d'actes i negocis jurídics.
  
k) Atorgar poders a procuradors per a comparèixer en juí i fora d'aquest.
  
l) Visar amb la seua firma els certificats que s'expedisquen dels actes i documents de la Mancomunitat.
  
m) Exercir quantes accions siguen necessàries per al bon funcionament dels serveis de la Mancomunitat.
  
n) Totes aquelles que la normativa de règim local atribueix a l'alcalde per al compliment de les competències que té.
  
2. El president pot delegar l'exercici de les seues atribucions, excepte la de convocar i presidir les sessions del ple i les enumerades en els apartats a), g) i k).
  
Article 12
  
1. El ple funciona en règim de sessions ordinàries de periodicitat preestablida i extraordinàries.
  
2. El ple celebra sessió ordinària com a mínim una vegada al trimestre, i extraordinària quan així ho decidisca el president o ho sol·licite la quarta part, almenys, del nombre legal de vocals del ple. En aquest últim cas, la celebració d'aquest no podrà demorar-se per més de dos mesos des que va ser sol·licitada.
  
Article 13
  
1. Les sessions del ple han de convocar-se almenys amb cinc dies hàbils d'antelació. En la citació es farà constar l'ordre del dia.
  
2. El ple es constitueix vàlidament amb l'assistència, d'almenys, un terç del nombre legal dels seus membres, que mai no podrà ser inferior a tres, sempre que representen com a mínim un terç del nombre total de vots representats. Tal quòrum ha de mantenir-se al llarg de tota la sessió.
  
3. En tot cas, es requereix l'assistència del president i del secretari de la Mancomunitat, o dels qui legalment els substituïsquen.
  
Article 14
  
1. Els acords del ple s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.
  
2. Cal el vot favorable de la majoria absoluta del nombre legal de membres del ple per a l'adopció dels acords en les següents matèries:
  
a) Proposta de modificació o ampliació dels estatuts.
  
b) Aprovació d'ordenances i tarifes de caràcter general que afecten els usuaris dels serveis.
  
c) Aprovació de comptes.
  
d) Aprovació de la plantilla de personal de la Mancomunitat.
  
e) Concertar crèdits.
  
f) Aprovar l'assumpció i prestació dels serveis previstos en l'apartat c) del paràgraf 1 de l'article 3.
  
g) Determinació de la forma de gestió del servei.
  
h) Aprovació de quotes extraordinàries.
  
3. En el cas que, després d'una votació, el resultat siga empat, primarà el vot per municipi, a raó d'un vot per cada municipi. Si després d'aquesta votació continua l'empat, primarà el vot de qualitat del president.
  
Article 15
  
1. La funció publica de Secretaria, comprensiva de la fe pública i l'assessorament legal preceptiu, així com el control i fiscalització, intervenció de la gestió economicofinancera i pressupostària, i la comptabilitat, tresoreria i recaptació seran encomanades a funcionaris amb habilitació de caràcter nacional i es cobriran per concurs entre funcionaris que tinguen tal caràcter, de conformitat amb allò que s'ha disposat en l'ordenament jurídic vigent.
  
2. Mentre no es creen aquestes places, les esmentades funcions seran exercides pels funcionaris que tinguen tal caràcter, nomenats pel ple de la Mancomunitat de conformitat amb la legislació vigent.
  
3. En cas de vacant, una vegada creades les places, el procediment d'incorporació serà similar al previst per a la resta de les entitats locals.
  
Article 16
  
1. La resta del personal de la Mancomunitat serà seleccionat mitjançant els sistemes d'oposició, concurs i concurs-oposició, respectant en tot cas els principis constitucionals de publicitat, mèrit i capacitat.
  
2. Fins que es proveïsquen les places convocades, aquestes podran ser cobertes interinament o amb personal laboral de caràcter temporal, segons les seues funcions, per les persones que, respectant els principis assenyalats en el paràgraf anterior, siguen oportunament seleccionades.
  
3. Les places vacants hauran de traure's a oferta d'ocupació en el primer trimestre de cada any.
  
4. El reglament i règim del personal eventual, si s'escau, serà idèntic al previst per a les corporacions locals per la legislació vigent.
  
Article 17
  
1. La Hisenda de la Mancomunitat està constituïda pels següent recursos:
  
a) Ingressos de dret privat.
  
b) Subvencions i uns altres ingressos de dret públic.
  
c) Taxes per la prestació de serveis o la realització d'activitats de la seua competència.
  
d) Contribucions especials per l'execució d'obres o per a l'establiment, l'ampliació o la millora de serveis de la competència de la Mancomunitat.
  
e) Els procedents d'operacions de crèdits.
  
f) Multes.
  
g) Les aportacions dels municipis mancomunats.
  
h) Els procedents de preus públics.
  
i) Qualsevol altre recurs que siga establit en favor de les mancomunitats per disposicions legals que es dicten.
  
Article 18
  
1. Per a la imposició, exacció, liquidació i cobrança dels recursos enumerats en l'article anterior, la Mancomunitat aprovarà les ordenances fiscals corresponents als distints serveis, i aquestes ordenances tindran força obligatòria en tots els municipis integrants, una vegada aprovades.
  
2. Correspondrà als municipis facilitar a la Mancomunitat tota la informació necessària per a la formació de padrons, altes, baixes i altres modificacions referides als contribuents afectats pels distints serveis que constituïsquen els fins regulats en articles anteriors.
  
3. La Mancomunitat podrà en tot moment, pels seus mitjans, comprovar la veracitat i l'exactitud de les dades a què es refereix el número anterior.
  
Article 19
  
Les aportacions de les entitats mancomunades podran ser per a cada exercici econòmic en la forma següent:
  
a) una quota principal, en funció del nombre d'habitants.
  
b) Aportacions extraordinàries i obligatòries.
  
c) Aportacions per serveis no cobrats directament als usuaris.
  
Article 20
  
Les aportacions dels municipis a la Mancomunitat tenen la consideració de pagaments obligatoris i preferents per a les entitats mancomunades.
  
Article 21
  
1. Les aportacions econòmiques dels municipis es realitzaran en la forma i els terminis que determine el ple. En el cas que algun municipi es retarde en el pagament de la seua quota en més d'un trimestre, el president requerirà el seu pagament en el termini de vint dies. Transcorregut dit termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'Ajuntament deutor per tal que les entregue a la Mancomunitat.
  
2. Aquesta retenció és autoritzada expressament pels ajuntaments mancomunats en el moment d'aprovació dels presents Estatuts, sempre que s'adjunte el certificat de descobert reglamentari en cada cas.
  
3. El manteniment reiterat en situació de deutor a la Mancomunitat per part d'una entitat local, serà causa suficient per a procedir a la seua separació definitiva, i es podran reclamar les quantitats degudes i les despeses derivades de conformitat amb els apartats 1 i 2 d'aquest article.
  
Per a la separació definitiva serà imprescindible l'acord del ple de la Mancomunitat per majoria absoluta i la ratificació, almenys, per igual nombre de les entitats mancomunades, excepte la que siga objecte de separació.
  
Article 22
  
1. La Mancomunitat aprovarà anualment un Pressupost de conformitat amb allò que s'ha disposat en la legislació de règim local vigent.
  
2. El Pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen realitzar durant el corresponent exercici econòmic.
  
3. S'inclouran en el pressupost les inversions que es pretenguen realitzar, així com les seues fonts de finançament.
  
Article 23
  
1. El patrimoni de la Mancomunitat estarà integrat per tota classe de béns, drets i accions que legítimament adquirisca, bé en el moment de la seua constitució o amb posterioritat. Amb aquesta finalitat, es farà un inventari, de conformitat amb allò que s'ha disposat en les disposicions vigents en la matèria.
  
2. La participació de cada entitat mancomunada en aquest patrimoni es fixarà tant inicialment, com d'ara endavant, en funció del nombre d'habitants de dret de cada entitat, segons el padró actualitzat de cada municipi.
  
No obstant això, i ateses les característiques de les aportacions a la Mancomunitat, podran ser tingut en compte un altres factors de ponderació.
  
Article 24
  
La Mancomunitat es constitueix per temps indefinit.
  
Article 25
  
La modificació dels Estatuts s'acomodarà al mateix procediment i els requisits que els exigits per a la seua aprovació.
  
Article 26
  
Es permetrà la integració de nous municipis a la Mancomunitat que estiguen interessats a participar-hi per a un servei o activitat determinat, sempre que això siga viable tècnica i financerament i es considere convenient per al comú de membres. Per a això, el municipi interessat haurà de sol·licitar-lo per acord de la majoria absoluta dels membres de la seua Corporació. Aquestes adhesions hauran d'obtenir prèviament l'informe favorable, per majoria absoluta, del ple de la Mancomunitat.
  
Article 27
  
Per a la separació voluntària de la Mancomunitat de qualssevol dels municipis que la integren serà necessari:
  
a) que ho sol·licite la Corporació interessada, previ acord per majoria absoluta en el ple d'aquesta.
  
b) que es trobe al corrent del pagament de les seues aportacions.
  
c) Haurà de pagar totes les despeses que s'originen amb motiu de la seua separació, i la part del passiu contret per la Mancomunitat al seu càrrec.
  
d) Requerirà l'informe favorable del ple de la Mancomunitat, encara que dit informe no tindrà caràcter vinculant.
  
Article 28
  
1. La separació d'una o diverses corporacions no obligarà al ple a practicar la liquidació de la Mancomunitat, i l'esmentat dret quedarà en suspens fins al dia de la dissolució d'aquesta, data en què entrarà o entraran a participar a la part alíquota que li corresponga o corresponguen de la liquidació de béns de la Mancomunitat.
  
En el cas que l'aportació inicial estiguera constituïda per elements del servei propi de l'Ajuntament, la Mancomunitat podrà, a la vista de les circumstàncies concurrents, fer efectiva totalment o parcialment la liquidació amb els mateixos elements aportats.
  
2. Tampoc no podran, les corporacions separades, al·legar el dret de propietat dels béns i serveis de la Mancomunitat, encara que radique al seu terme municipal.
  
Article 29
  
La Mancomunitat es dissoldrà per alguna de les següents causes:
  
a) Per desaparició del fi per al qual va ser creada.
  
b) Quan així ho acorden el ple de la Mancomunitat i els ajuntaments mancomunats, amb el vot favorable de la majoria absoluta legal dels seus membres.
  
c) Per dur a terme la prestació dels serveis objecte d'aquesta per l'Estat, la comunitat autònoma, la diputació provincial, per absorció de les competències municipals respectives.
  
Article 30
  
1. Quan els ajuntaments mancomunats decidisquen dissoldre la Mancomunitat, adoptaran el corresponent acord previ en què manifesten aquest propòsit, i per a la seua validesa es requerirà la majoria absoluta de vots dels membres que legalment les integren.
  
2. A la vista dels acords municipals, el ple de la Mancomunitat, en el termini dels trenta dies següents a la recepció de la comunicació d'aquests, nomenarà una comissió liquidadora, composta pel president i, almenys, quatre vocals. S'hi integraran per a complir les seues funcions assessores el secretari i també l'interventor, si n'hi ha.
  
Podrà igualment convocar a les seues reunions a experts determinats, per tal de sentir la seua opinió o preparar informes o dictàmens en temes concrets de la seua especialitat.
  
3. La Comissió, en terme no superior a tres mesos, farà un inventari de béns, serveis i drets de la Mancomunitat; xifrarà els seus recursos, càrregues i dèbits, relacionarà el seu personal, i més tard es proposarà al ple de l'entitat l'oportuna distribució o integració d'aquests als ajuntaments mancomunats, tenint en compte les mateixes dades que hagen servit per a la formació del patrimoni.
  
També assenyalarà el calendari d'actuacions liquidadores, que no excedirà de sis mesos.
  
4. La proposta, per a ser aprovada vàlidament, requerirà el vot favorable de la majoria absoluta dels membres del ple de l'entitat. Una vegada aprovada, la proposta serà vinculant per als ajuntaments mancomunats.
  
5. En tot cas, verificada la integració del personal en les respectives municipalitats, seran respectats tots els drets de qualsevol ordre o natura que aquest tinguera a la Mancomunitat.
  
DISPOSICIÓ ADDICIONAL
  
Els registres de les diverses entitats locals mancomunades tindran la consideració de registres delegats del de la Mancomunitat amb caràcter general d'entrada, eixida i presentació de documents.
  
DISPOSICIONS TRANSITÒRIES
  
Primera
  
Dins del mes següent a l'aprovació definitiva dels Estatuts, les corporacions mancomunades hauran de designar els representants que els corresponguen, i hauran de comunicar els noms i domicilis d'aquests a la Secretaria de l'Assemblea Constituent.
  
Segona
  
L'Assemblea Constituent, en termini idèntic, convocarà tots els representants de les entitats mancomunades amb l'únic objecte de constituir el ple i de nomenar el que serà el president de la Mancomunitat. Actuarà de secretari el que ho siga de l'ajuntament on se celebre la sessió.
  
DISPOSICIÓ FINAL